**Dincolo de irisul timpului**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*între tâmple odihnim Înălţarea\*

deschid crisalida clipei

sunt aici iubite

aceeaşi vocală ne respiră timpul în fagurul lumii

mestecă oasele păcatelor fără de nume aruncăm genunea în noi să găsim echilibrul

mai scoatem spleenul la plimbare în târg să-și desprăfuiască plămânii

la ghereta magiilor

pictăm inocenți hărţi virusate de infinit sub aceeaşi baghetă

prinsă în capcana muririi nu ştiu nimic despre tine

şi-aș vrea să cuprind în palmă

supernova ce face dragoste în patul inimii tale

lăuze sosiile cad precum frunzele în buza pământului bulimică stare

și nici o soluție

știu totul despre tot fără a şti nimica şi n-aş vrea să respir fără de voie

polenul de pe flutur ce irizează desenul tău în lume

iau o vocală rotundă ca cerul ce se-mpreună cu sine

și-nvăț să ciobesc miracolul florii de cireş

draperia cade

taina eclozează ecouri